PTT จ่ออุทธรณ์หลังศาลฯสั่งจ่ายเสียหาย RPC ตามคำชี้ขาดอนุญาโตฯ ปมยกเลิกสัญญาโดยมิชอบ
PTT จ่ออุทธรณ์หลังศาลฯสั่งจ่ายเสียหาย RPC ตามคำชี้ขาดอนุญาโตฯ ปมยกเลิกสัญญาโดยมิชอบ
PTT จ่ออุทธรณ์หลังศาลฯสั่งจ่ายเสียหาย RPC ตามคำชี้ขาดอนุญาโตฯ ปมยกเลิกสัญญาโดยมิชอบ
20 ก.ย. 2562

บริษัท ปตท. จำกัด (มหาชน) หรือ PTT เปิดเผยว่า ตามที่เมื่อปี 2559 คณะอนุญาโตตุลาการได้มีคำชี้ขาดให้ ปตท. จ่ายค่าเสียหายแก่ บริษัท อาร์พีซีจี จำกัด (มหาชน) หรือ RPC จากการบอกเลิกสัญญาโดยไม่ชอบด้วยกฎหมาย ในอัตรา 390 ล้านบาทต่อปี นับตั้งแต่วันที่ 1 กุมภาพันธ์ 2555 จนถึงวันที่ 25 มีนาคม 2559 พร้อมดอกเบี้ยอัตราร้อยละ 7.5 ต่อปีนับตั้งแต่วันที่อนุญาโตตุลาการมีคำชี้ขาดจนถึงวันที่ ปตท. ชำระเงิน ให้แก่ RPC ครบถ้วน และต่อมา ปตท. ได้ยื่นคำร้องต่อศาลแพ่งขอให้เพิกถอนคำชี้ขาด และ RPC ได้ยื่นคำร้องต่อศาลแพ่งขอบังคับตามคำชี้ขาดของอนุญาโตตุลาการ นั้น
ล่าวสุดวานนี้ (19 ก.ย.62) ศาลแพ่งได้มีคำพิพากษาให้บังคับ ตามคำชี้ขาดของอนุญาโตตุลาการ โดยให้ปตท. จ่ายค่าเสียหายตามคำชี้ขาดดังกล่าวข้างต้น อย่างไรก็ตามปตท. ยังไม่อาจเห็นพ้องด้วยกับคำพิพากษาของศาลแพ่ง ดังนั้น ปตท. จึงจะใช้สิทธิยื่นอุทธรณ์คำพิพากษาของศาลแพ่งต่อศาลฎีกาตามกฎหมายต่อไป